Els Reis d'Orient han arribat a Sagunt
05 de gener 2021

![Imagen 1](/media/kachnlu4/99_c_reyes6.jpg)![Imagen 2](/media/uhghrpfu/99_c_reyes7.jpg)

Els Reis Mags d'Orient han arribat este matí a Sagunt acompanyats pels seus patges i per una espectacular batucada. Enguany, per les restriccions marcades per les autoritats sanitàries a causa de la Covid19, no han pogut fer-ho de manera habitual, és a dir, amb el desembarcament en el moll del port marítim, ni amb la tradicional cavalcada. A la recepció han assistit l'alcalde de Sagunt, Darío Moreno i el regidor delegat de Joventut i Infància, Guillermo Sampedro. 

Però malgrat estes dificultats, les regidories de Joventut i Infància i de Cultura no han deixat els xiquets i xiquetes de la ciutat sense activitats en un dia tan assenyalat. A més, des d'Alcaldia també van voler participar llançant la campanya ‘Prepara la teua carta’ en la qual han pogut participar tots els xiquets i xiquetes de fins a 10 anys que estaven empadronats a Sagunt, els quals han estat rebent la visita en els seus domicilis de patges reials que han acudit personalment a recollir les cartes als Reis d’Orient.

  

![](/media/3wglsutg/99_c_img_3693.jpg)

Enguany Ses Majestats han pogut fer la recepció reial, saludar els més menuts i menudes i fins i tot fer-se _selfie__s_ amb ells i elles en tots dos nuclis del municipi seguint amb els protocols marcats per Sanitat. Melcior, Gaspar i Baltasar han estat en el pavelló José Veral del Port de Sagunt i a l'Auditori Joaquín Rodrigo de Sagunt.

![](/media/oozlr2pw/99_m_img_20210105_114205.jpg)  

En total, s'han preparat 6 activitats per al 5 de gener, les quals han començat amb els actes de benvinguda musicals de _Supermusic__s_ en el poliesportiu José Veral i el de _Festa pop de Pop's Corn_ a l'Auditori Joaquín Rodrigo, respectant els aforaments reduïts, i amb la presència de Ses Majestats Reals. A la vesprada, a les 18 hores, se celebraran actes en diferents punts de la ciutat, tant a Sagunt com al Port de Sagunt. L'Auditori Joaquín Rodrigo acollirà l'actuació de Dani Miquel; el Casal Jove del Port de Sagunt, _Oyu__n_ de Fedito; el Centre Cultural Mario Monreal, l'espectacle circense _Th__e silly word walkers_ de Silly Circus Co., i el Teatre de Begonya, Federico de Subterrània. Hi havia un altre espectacle programat (‘Emportats’), però s’ha cancel·lat per causes alienes a l’Ajuntament. 

Totes les activitats són gratuïtes prèvia invitació adquirida a través de la web de [Servientrada](https://www.servientradas.com/index.html)s. Les entrades seran per a xiquets de màxim 10 anys acompanyats per un únic adult.​

![](/media/zd3nruls/99_c_img_3649.jpg)  

![](/media/qedbgphk/99_c_img_3706.jpg)  
  
  
  

*   [](http://www.facebook.com/sharer.php?u=https://aytosagunto.es/va/actualitat/els-reis-d-orient-han-arribat-a-sagunt-1/ "Facebook")
*   [](http://twitter.com/share?url=https://aytosagunto.es/va/actualitat/els-reis-d-orient-han-arribat-a-sagunt-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-reis-d-orient-han-arribat-a-sagunt-1/ "Linked In")
*   [](mailto:?body=https://aytosagunto.es/va/actualitat/els-reis-d-orient-han-arribat-a-sagunt-1/)